Thabo, soos Bob, duld nie opposisie Charles du Preez, Louis Trichardt Dit is geweldig interessant om S.M.J. Wessels van Gordonsbaai se brief (11 Desember) te lees en op te merk dat hy 'n antwoord verskaf oor waarom pres. Thabo Mbeki nie 'n onderhoud aan Tony Leon wil toestaan nie. Dit kom duidelik daarop neer dat Mbeki, soos sy bondgenoot oorkant die Limpopo, hoegenaamd geen opposisie duld nie. Daar is selfs sprake van haat omdat dit indruis teen die denkskool waaruit Mbeki en Robert Mugabe kom. Dit dra tereg die voortekens van 'n eenpartystaat met hom saam! Nee wat, Mbeki weet dat 'n splinter-partytjie soos die VF+ geen gevaar inhou vir sy doelwitte nie, juis nou met die VF+ se verbintenis met 'n verkrampte party soos die KP, wat die VF+ op 'n syspoor gaan rangeer soos nog nooit tevore nie en die plus in sy naam in 'n minus gaan verander! http://www.news24.com/Beeld/Briewe/0,,3-73_1459485,00.html